Endurheimt eða „ recovery “ er hugtak sem enn þann dag í dag er lítið rannsakað fyrirbæri sem margir vilja þó meina að það skipti meira og meira máli í þjálfun íþróttafólks . Vísindamenn á þessu sviði sem rannsakað hafa endurheimt íþróttafólks á undirbúningstímabili viðurkenna að mikið vanti upp á þekkingu á fyrirbærinu til að hægt sé að fullyrða nokkuð um það . Hinsvegar segja þeir frá því í sömu rannsókn að þó svo niðurstöður þeirra sýni á engan hátt fram á bætta getu eftir endurheimtaræfingar hafi hún að litlu leyti sýnt fram á minni sársauka í vöðvum við ákveðnar tegundir endurheimtar sem síðan getur leitt af sér betri getu . Bent er á að þar sem fyrirbærið endurheimt sé lítið rannsakað geti það reynst þjálfurum vel að læra af reynslunni og hafa endurheimtaræfingar einstaklingsmiðaðar . Niðurstaðan rannsóknar tekur mið af ákveðnum þáttum sem hafa ber í huga varðandi endurheimt ; Enduruppbygging glýkógen forða Takmarka vöðvaniðurbrot Enduruppbygging saltforða líkamans Takmarka skaða sindurefna Takmarka bólgumyndun Takmark harðsperrur og vöðvaeymsl Mörg þessara atriða snúa að næringu og því hverjum og einum leikmanni í sjálfsvald sett hvernig henna er háttað þó svo þjálfarar geti að sjálfsögðu haft ákveðin áhrif á slíka hluti . Aðrir þættir eins og takmörkun bólgumyndunar , harðsperrur og vöðvaeymsl eru atriði sem hægt er að hafa áhrif á með æfingum og æfingatengdum þáttum eins og ísböðum og kulda - og hitameðferðum . Rannsóknir á slíkum meðferðum hafa ekki sýnt fram á að slíkt gagnist íþróttamönnum en rannsakendur hafa þó leyft sér að áætla að slíkt geti gagnast íþróttamönnum sem þurfa á snöggri bólgueyðingu og endurheimt að halda .